b'\n_START_ARTICLE_\nCelebration (dziesma)\n_START_SECTION_\nV\xc4\x93sture\n_START_PARAGRAPH_\nMadonnas preses p\xc4\x81rst\xc4\x81ve Liza Rosenberga apstiprin\xc4\x81ja, ka m\xc5\xabzi\xc4\xb7e ir sarakst\xc4\xabjusi tr\xc4\xabs jaunas dziesmas priek\xc5\xa1 lab\xc4\x81ko dziesmu izlases albuma Celebration. Ar\xc4\xab m\xc5\xabzikas producents Pols Okenfolds apstiprin\xc4\x81ja, ka ir divu jaunu dziesmu producents. \xc5\xbdurn\xc4\x81ls Attitude intervij\xc4\x81 ar Polu Okenfoldu tika pazi\xc5\x86ots, ka Okenfolda produc\xc4\x93to dziesmu nosaukumi ir "Broken (I\'m Sorry)" un "Celebrate", turkl\xc4\x81t producents piebilda, ka jaun\xc4\x81s dziesmas ir "liriski klasisk\xc4\x81 Madonna ar \xc4\xbcoti modernu skan\xc4\x93juma fonu". Dziesma "Celebrate" v\xc4\x93l\xc4\x81k tika p\xc4\x81rd\xc4\x93v\xc4\x93ta par "Celebration"._NEWLINE_Pasaules pirmizr\xc4\x81de dziesmas "Celebration" Pola Okenfolda Dub 12" versija tika atska\xc5\x86ota P\xc4\xabta Tonga BBC Radio 1 \xc5\xa1ova laik\xc4\x81 2009. gada 24. j\xc5\xablij\xc4\x81. Warner Music Germany pazi\xc5\x86oja, ka singla Maxi CD V\xc4\x81cij\xc4\x81 tiks izdots 2009. gada 11. septembr\xc4\xab.\n_START_SECTION_\nM\xc5\xabzikas video\n_START_PARAGRAPH_\nMadonnas ofici\xc4\x81laj\xc4\x81 m\xc4\x81jas lap\xc4\x81 tika zi\xc5\x86ots, ka singla m\xc5\xabzikas videoklips tika film\xc4\x93ts 2009. gada 18. j\xc5\xablij\xc4\x81 It\xc4\x81lijas pils\xc4\x93t\xc4\x81 Mil\xc4\x81n\xc4\x81, kur tika atlas\xc4\xabti un piedal\xc4\xabj\xc4\x81s m\xc5\xabzi\xc4\xb7es fani. L\xc4\xabdz\xc4\xabga film\xc4\x93\xc5\xa1ana v\xc4\x93l\xc4\x81k notika Sp\xc4\x81nijas pils\xc4\x93t\xc4\x81 Barselon\xc4\x81. Videoklipa re\xc5\xbeisors ir zviedrs D\xc5\xbeonas Akerlunds (Jonas \xc3\x85kerlund).'